joelniklaus/EU_Wikipedias huggingface dataset:
Katarzia (pesničkárka)

Katarzia, vlastným menom Katarína Kubošiová (* 9. február 1989, Nitra) je slovenská speváčka, textárka a hudobná producentka.

Vyštudovala filmovú scenáristiku a dramaturgiu na Filmovej a televíznej fakulte VŠMU v Bratislave. Prvú pesničku, „Home“, zložila v šestnástich rokoch v USA, keď rok študovala v Tulse. Prvý koncert s repertoárom vlastných piesní odohrala v roku 2012 v bratislavskom klube Nu Spirit. Pre Slovenské národné divadlo vytvorila texty a hudbu k predstaveniu Antigona spolu s Jonatánom Pastirčákom. 
Pracuje ako textárka, speváčka a hudobná skladateľka. V roku 2018 sa zúčastnila prestížnej Red Bull Music Academy v Berlíne ako jedna z 30 mladých producentov vybraných spomedzi 5000 prihlášok z celého sveta.

Od roku 2015 žije v Prahe a hrá s elektronickými producentmi Jonatánom Pastirčákom, Oliverom Torrom alebo Aid Kidom.

Diskografia 
 Generácia Y, 2013, Slnko records
 Agnostika, 2016, Slnko records
 Antigona, 2018, Slnko records
 Celibát 2020, Slnko records
N5, 2021, Slnko records
Na album coverov Davida Kollera David Koller & Friends (2016) producentsky prerobila pieseň „Záchranár“.

Ocenenia 
 2018: Cena Tatra Banky v kategórii Mladý tvorca za texty a hudbu v spolupráci s Jonatánom Pastirčákom k predstaveniu Sofoklovej Antigony, Slovenské národné divadlo, réžia Ondrej Spišák
 2018: Radio Head Awards za rok 2017 v kategórii „Singel roka“ za pieseň Kde sa slzy berú k filmu Piata loď 
 2018: Dosky za rok 2018 v katégórii „Najlepšia scénická hudba sezóny“ za texty a hudbu v spolupráci s Jonatánom Pastirčákom k predstaveniu Sofoklovej Antigony, Slovenské národné divadlo, réžia Ondrej Spišák

Referencie

Iné projekty

Externé odkazy 
 Albumy a videá na webe Slnko records
 Autorské články v denníku SME
 Pesničkárka Katarzia: Psychodepky si radšej skryte do záchodovej misy – rozhovor v denníku SME (2013)

Zdroj 

Katarzia (pesničkárka)
Slovenské folkové speváčky
Slovenské popové speváčky
Slovenskí folkoví gitaristi
Slovenskí popoví gitaristi
Slovenskí huslisti
Slovenskí flautisti
Gitaristky
Laureáti Radio Head Awards
Absolventi Vysokej školy múzických umení
Osobnosti z Nitry
Viera Štupáková

PhDr. Viera Štupáková (* 27. september 1952, Kežmarok) je slovenská pedagogička, diplomatka, aktívna najmä v oblasti slovenskej diplomacie.

Profesionálna činnosť 
 1978 – 1986 Univerzita Komenského – Studia Academica Slovaca, lektorka slovenčiny
 1978 – 1981 Univerzita Bukurešť, lektorka slovenského jazyka a literatúry
 1983 – 1987 Jazyková škola a Gymnázium Poprad, stredoškolská profesorka
 1992 Expo Sevilla, Španielsko, Slovenská reštaurácia hotela Kyjev, tlmočníčka, asistentka riaditeľa
 1987 - 1990 Federálne ministerstvo zahraničných vecí
 1987 - 1990 Federálne ministerstvo zahraničného obchodu Praha, Veľvyslanectvo Česko-Slovenskej republiky v Rumunsku, Obchodné oddelenie, tlmočníčka, protokolistka
 1996 - dnes Ministerstvo zahraničných vecí
 1996 - 1997 Ministerstvo zahraničných vecí Slovenskej republiky, Diplomatický protokol, vedúca tlmočnícko-prekladateľského oddelenia, Bratislava
 1997 – 2001 Veľvyslanectvo Slovenskej republiky vo Francúzsku, 3. tajomníčka
 2001 – 2003 Ministerstvo zahraničných vecí Slovenskej republiky, zástupkyňa riaditeľa teritoriálneho odboru pre Západnú Európu a Severnú Ameriku, 2. tajomníčka
 2004 Veľvyslanectvo Slovenskej republiky v Rumunsku, zástupkyňa vedúceho zastupiteľského úradu, 1. tajomníčka
 2005 – 2010 Veľvyslankyňa Slovenskej republiky vo Fínsku (3. februára 200531. marca 2010). Jej predchodcom bol Emil Kuchár a nástupcom Juraj Podhorský.
 riaditeľka Diplomatickej akadémie a odboru OSN MZVaEZ.
Na začiatku profesionálnej kariéry pôsobila na popradskom gymnáziu a na jazykovej škole kde učila slovenčinu, francúzštinu a španielčinu.

Vzdelanie 
 1971 - 1976 Univerzita Komenského Bratislava, Filozofická fakulta, slovenčina – francúzština
 1978 – 1980 Univerzita Komenského Bratislava, Filozofická fakulta, postgraduálne štúdium PhDr. (doktor filozofie)
 1990 – 1993 Univerzita Komenského Bratislava, Filozofická fakulta, španielčina.

Znalosť jazykov 
slovenčina, francúzština, španielčina, angličtina, rumunčina, ruština

Ocenenia 
 Rad Čestnej légie, Rytier, rok udelenia
 Cena mesta Kežmarok rok 2016

Referencie

Externé odkazy 
 http://dev.osobnosti.sk/osobnost/viera-stupakova-461
 https://az-europe.eu/sk/44315-viera-stupakova-fini-dokazu-spojit-sily/n
 http://www.kkreporter.sk/spravodajstvo/item/87-na-slavnostnom-mestskom-zastupitelstve-ocenia-vyznamne-osobnosti-mesta
 https://www.mzv.sk/web/helsinki/o_nas/byvali_velvyslanci

Nositelia Radu čestnej légie
Slovenskí diplomati
Osobnosti z Kežmarku
Veľvyslanci Slovenska vo Fínsku
Absolventi Filozofickej fakulty Univerzity Komenského v Bratislave
Soňa Smolová

JUDr. Soňa Smolová (* 5. september 1951, Bratislava) je slovenská sudkyňa, aktívna najmä v oblasti trestného práva.

Profesionálna činnosť 
 19751976, justičná čakateľka Krajský súd v Bratislave
 19761984, predsedníčka senátu Okresného súdu Bratislava – vidiek
 19842000, sudkyňa Krajského súdu v Bratislave
 20012010, predsedníčka Krajského súdu v Bratislave
 od 1. decembra 2010 prerušený výkon funkcie sudcu 
 externá členka pedagogického zboru, Justičná akadémia, Pezinok

Vzdelanie 
 19671970 Stredná všeobecnovzdelávacia škola, Bratislava
 19701975 Právnická fakulta Univerzita Komenského, Bratislava
 1984rigorózna skúška, doktorát JUDr.
 2004stáž na ministerstve spravodlivosti SR
 20052007 stáž v Justičnej akadémii.

Publikácie 
 Smolová, S.: Sudca pre mládež. Trestnoprávna ochrana detí a mládeže. Materiály z medzinárodnej vedeckej konferencie Piešťany 2000

Znalosť jazykov 
slovenčina, francúzština, ruština

Ocenenia 
 Rad Čestnej légie, Rytier, rok udelenia 2012

Referencie

Externé odkazy 
 http://www.rokovania.sk/File.aspx/Index/Mater-Dokum-64068.
 http://www.ja-sr.sk/node/3542
 http://www.ja-sr.sk/node/2068
 https://obcan.justice.sk/infosud/-/infosud/reg-detail/sudca/sudca_82
 http://wwwold.justice.sk/dwn/h08/ziv/zivSmolova.pdf

Nositelia Radu čestnej légie
Slovenskí sudcovia
Osobnosti z Bratislavy
Pavol Lím

Ing. Pavol Lím (* 8. september 1940, Československo) je slovenský moderátor, slobodný umelec, ktorý významným spôsobom prispieva k trvalo udržateľnému rozvoju krajiny.

Životopis 
V 70. rokoch vyštudoval v Prahe zahraničný obchod. Pôsobil ako znalec a moderátor programov o vážnej hudbe. Od roku 1972 sa stal umelcom v slobodnom povolaní. Pavol Lím v roku 1974 založil medzinárodný festival filmov o trvalo udržateľnom rozvoji pod názvom Ekotopfilm, ktorý je najstarším filmovým festivalom svojho druhu na svete. Festival sa venuje novým technológiám, technike, vede, výskumu, životnému prostrediu a ekológii. Dodnes je jeho generálnym riaditeľom.. Žije v Bratislave.

Ocenenia 
 Rad Čestnej légie, Rytier, rok udelenia 2014

Referencie

Externé odkazy 
 http://nzr.trnava.sk/?q=node/1839
 https://www.detail.cz/osoba/pavol-lim-stefunkova-23-bratislava/xzTjRwBizNY/
 http://hn.old.hnonline.sk/prilohy-197/p-lim-je-pracujucim-hobystom-38287

Nositelia Radu čestnej légie
Slovenskí moderátori
Čekal

Čekal je prírodná rezervácia ev. č. 5898 neďaleko obce Olbramkostel v okrese Znojmo v nadmorskej výške 366 - 370 metrov. Oblasť spravuje AOPK ČR.

Ochrana 
Predmetom ochrany je biotop rybníka s nadväzujúcim litorálnym pásmom a stromovým porastom pri vtoku s populáciami niektorých zvlášť chránených druhov, najmä kunky červenobruchej (Bombina bombina) a ďalších významných a vzácných druhov živočíchov a rastlín.

Referencie

Pozri aj 
 Zoznam chránených území v okrese Znojmo

Externé odkazy 
 Nariadenie Krajského úradu Juhomoravského kraja o zriadení prírodnej pamiatky

Chránené územia v okrese Znojmo
Územia európskeho významu v Česku
Rybníky v Česku
Olbramkostel
Jevišovická pahorkatina
Malý Ganek

Malý Ganek (nesprávne Malý Gánok, , , ) je severozápadný satelit (Veľkého) Ganku vo Vysokých Tatrách. Od masívu Vysoká ho delí Rumanovo sedlo, od Prostredného Ganku Malá Ganková štrbina a na severe z neho vybieha samostatný bočný hrebeň medzi Ťažkú a Bielovodskú dolinu. Z južnej strany leží pod Malým Gankom severovýchodné odvetvie Zlomísk a Rumanova dolinka.

Názov 
Gang, „gánok“ znamená ľudový zastaraný slovenský pojem pre verandu, v regionálnom dialekte sa vyslovuje „ganek“. Vzťahuje sa na typickú terasu, sutinovú rampu, ktorá pozdĺžne pretína severozápadnú stenu Malého Ganku vo výške takmer 300 metrov nad Ťažkou dolinou. Nazývame ju Galériou Ganku. Názov prešiel do literatúry a kartografie vo svojej miestnej nárečovej forme. Nakoľko známejšia a správnejšia forma názvu „gánok“ je už archaická, rešpektuje sa všeobecne ľudový názov „ganek“ aj v ustálenej tatranskej zemepisnej nomenklatúre. Adjektívum „malý“ diferencuje tento vrchol od susedného Prostredného Ganku a od najvyššieho štítu masívu, od Ganku.

Výstupy 
Nedá sa predpokladať, že by na jeho vrchole stáli dávni hľadači pokladov, a tak prvými doloženými turistami na jeho vrchole boli Poliaci Karol Potkański s horskými vodcami Jęndrzejom Walom ml. a Janom Bachledom Tajberom. Bolo to 25. augusta 1892, keď sa rozhodli vystúpiť na (Veľký) Ganek západným hrebeňom z Rumanovho sedla. Severovýchodná stena pod Galériou Ganku je však oveľa väčší horolezecký problém.

Turistika 
Výstup na štít je možný len s horským vodcom. Najľahšia túra (0+), ale dosť exponovaná, vedie do Gankovej štrbiny, širokého sedla medzi Rumanovým štítom a Gankom a potom po hrebeni na vrchol.

Galéria

Referencie

Externé odkazy 
 K názvosloviu Ganek – Gánok a i.
 Na Summitpost.org
 Súpis o nákres najvýznamnejších ciest Galériou
 Ganek a jeho Galéria na nfo.sk
 Opis normálky

Dvojtisícovky na Slovensku
Vrchy Vysokých Tatier
Babetta

Babetta (nepresne Jawa Babetta), hovorovo babeta,  bol moped vyrábaný na Slovensku v podniku Považské strojárne v Považskej Bystrici, neskôr v Kolárove. Na zahraničných trhoch aj pod menami Jawa, FreeWheeler, Nippy, Breeze ...

Babetta bola pôvodne koncipovaná ako odľahčený moped, podobne ako moped Solex, populárny v 60. rokoch 20. storočia. Prvé Babetty sa objavili v roku 1970 s veľkými 19 palcovými kolesami, ale tie boli po cca 2 rokoch vymenené za menšie 16 palcové. Vyrábali sa až do roku 1999.

Typy mopedov Babetta 

 Typ 28/228 – vyrábaný bol v rokoch 19701972 a preslávil sa svojím elektronickým zapaľovaním Tranzimo – prvým elektronickým bezdotykovým zapaľovaním na svete, nainštalovaným na mopede. Dvojtaktný motor 50 ccm používal karburátor Jikov 2909 DC. Maximálny výkon motora bol 1,1 kW pri 4 500 ot/min., najvyššia rýchlosť h, odstredivá spojka, jednorýchlostná, priemerná spotreba paliva 1,8 l/, objem palivovej nádrže 3 l + 0,5 l rezerva a hmotnosť mopedu .
 Typ 229 – bol prototyp, vyvíjaný pre Nemecko, nepredávaný.
 Typ 206 MOFA – bol upravený typ 207, vyrábaný pre Nemecko. Znížený výkon, maximálna rýchlosť 25 kmh, klasické zapaľovanie.
 Typ 207 – v roku 1972 nahradil typ 228. Nové 16 palcové kolesá, neskôr zadné odpruženie, tyristorové zapaľovanie, nová predná vidlica s dlhými riadidlami, manžety prednej vidlice a i. Výkon 1,5 kW,  niektoré verzie až 1,75 kW
Typ 207 Supreme – bol určený trh USA, s nádržou Magnum, sedadlo Giuliari, páčky Domino, rýchlosť až 30 mph

Typ 210 – v roku 1983 nahradil model 207. Mal nový motor, vyšší výkon a dvojrýchlostnú automatickú prevodovku, vyrábali sa mnohé verzie výbavy (smerovky, liate kolesá, rôzne sedadlá, doplnky) jedno- a dvojrýchlostné, s max. rýchlosťou 25 kmh až 50 kmh .

Typ 215 – bol odvodený od typu 210, mal však jednorýchlostnú prevodovku čiže bol menej poruchový.
 Typ 225 (tzv. MOKIK) – vybavený bol dvojstupňovou prevodovkou z typu 210, mal klasické stúpačky a štartovanie sa vykonávalo pomocou nožnej štartovacej páky na pravej strane motocykla.
 Typ 226 – bol určený pre dve osoby s podlhovastým sedlom, zadnými stupačkami, poloautomatickou 2-stupňovou prevodovkou a pozdnejšie sa montovalo zadné koleso z Jawa 50 -"pionier"  po krátkej dobe bol stiahnutý z predaja, kvôli slabým brzdám, ktoré spôsobovali časté havárie.
Typ 134 – Stella, minimokik, neskôr s kapotážou pod označením Hooper.
Typ 210 sport – následník 207 Supreme, toptank a dlhé sedlo .
Typ 161 – MX - detský motokrosový motocykel.
Typ 193 – Sting, nový rám (prototypy mali vzadu centrálne odpruženie), dizajn, prepracovaný motor 210, neskôr aj motor Rizzato, až do ukončenia výroby 1999.
Prototypy – Lambada, Falco, Elstar, Minitta ...

Parametre motora Babetta 210

Referencie

Iné projekty

Externé odkazy 
  Detailná história Babetty

Zdroj 
 História výroby
 

Motocykle Jawa
Červený rybníček

Červený rybníček je prírodná pamiatka ev. č. 2467, na západ od miestnej časti Znojmo - Hradiště v okrese Znojmo na pravej strane cesty Hradiště - Mašovice. Správa AOPK ČR.

Ochrana 
Predmetom ochrany je tôňa s výskytom lupeňonohých kôrovcov a vzácnych druhov živočíchov a rastlín.

Referencie

Pozri aj 
 Zoznam chránených území v okrese Znojmo

Iné projekty

Externé odkazy 
 Prehlásenie Ministerstva kultúry o zriadení chráneného náleziska
 Na stránke BioLib.cz

Chránené územia v okrese Znojmo
Rybníky v Česku
Jevišovická pahorkatina
Povodie Dyje
Znojmo
Kalamis (sochár)

Kalamis () bol grécky sochár v 5. storočí pred Kr.
 
Sochár Kalamis pochádzal zrejme z Atén alebo Boiótie. Činný bol približne v prvej polovici 5. stor. pred Kr. Je považovaný za jedného z najvýznamnejších sochárov používajúcich bronz, ktorý pracoval aj s mramorom, zlatom či slonovinou.

Od antických autorov, ktorí sa o ňom zmieňujú s veľkou chválou, máme záznamy o niekoľkých jeho dielach, medzi ktoré patrí napr. Zeus Ammón vyrobený pre básnika Pindara, kolosálna bronzová socha Apolóna vyrobená pre grécke mesto Apollónia Pontiké v Trákii, Afrodita Sósandra, ktorá stála pri vstupe na aténsku Akropolu a chryselefantinová (zo zlata a slonoviny) socha Asklépia v Sikyóne, o ktorej cestovateľ Pausanias uvádza: „Tí, ktorí vstúpia do Asklépieia, vzhliadnu pri vchode na jednej strane sediacu Panovu sochu a na druhej stojacu Artemis. Tým potom, ktorí vojdu do vnútra svätyne sa naskytne pohľad na bezfúzeho boha zo zlata a slonoviny, diela Kalamidovho. V jednej ruke drží žezlo, v druhej plod borovice píniovej.“

Referencie a bibliografia

Iné projekty 

 

Sochári starovekého Grécka
Stredná priemyselná škola

Stredná priemyselná škola môže byť:

 Stredná priemyselná škola (Bardejov, Komenského 5)
 Stredná priemyselná škola (Dubnica nad Váhom)
 Stredná priemyselná škola (Martin, L. Novomeského 5/24)
 Stredná priemyselná škola (Myjava)
 Stredná priemyselná škola (Považská Bystrica, Slov. partizánov 1132/52)
Clickbait

Clickbait (z angl. click – kliknutie a bait – návnada) je upútavka (väčšinou nadpis webovej stránky, článku alebo miniatúra videa) vytvorený tak, aby návštevníka zaujal či presvedčil natoľko, aby klikol na s ňou spojený hyperlink. Ten ho obyčajne zavedie na článok alebo video s pochybným, respektíve s upútavkou iba čiastočne alebo vôbec nesúvisiacim obsahom. Využíva senzačné titulky alebo príťažlivé obrázky, ktorých cieľom je primäť návštevníka ku klikaniu a zdieľaniu materiálov na sociálnych sieťach alebo na zvyšovanie návštevnosti webovej stránky. Nie je pri tom dôležité, či si daný text návštevník prečíta, ale o to, že zvýšil návštevnosť. Clickbaity môžu byť nebezpečné aj preto, že články zvyknú obsahovať škodlivý kód alebo šíria falošné správy.

Typický nadpis clickbaitu sa snaží vzbudiť pozornosť a zvedavosť čitateľa, ale neposkytne dostatok informácií, ktoré by záujem nasýtili. Záujemca preto musí kliknúť na hyperlink vedúci k ďalšiemu obsahu. Z historického pohľadu je technika clickbaitu odvodená z bulvárnej žurnalistiky, ktorá prezentuje málo známe alebo neznáme správy a využíva nadpisy priťahujúce pozornosť, vrátane zveličovania informácií, šírenia škandálov a senzácií.

Protiváha 

Záplava cklickbaitov viedla od roku 2014 k pokusom zastaviť ich používanie. Satirický časopis The Onion spustil novú stránku ClickHole, ktorá paroduje webové stránky typu clickbait, ako sú napríklad Upworthy a BuzzFeed. V auguste 2016 Facebook ohlásil, že do prevádzky spúšťa nové filtre, ktoré sa budú snažiť takýto obsah v sociálnej sieti utlmiť. Softvér bude podľa doterajších zručností a skúseností analyzovať titulky, aby vylúčil tie, ktoré sa snažia navodiť neprimeranú senzáciu.

Použitie clickbaitu malo aj politické dôsledky pri poškodzovaní mena politikov a inštitúcií, pričom viedlo k rastu popularity rôznej „alternatívnej“ politiky. Katherine Vinerová, šéfredaktorka novín The Guardian, sa vyjadrila, že „jednoduché klikanie na úkor presnosti a dôveryhodnosti“ podkopáva hodnoty žurnalistiky a pravdy. Emotívne témy s výraznými nadpismi sú široko zdieľané a klikané, čo vedie k „hromadeniu hanebností“ a množeniu takýchto webových stránok naprieč politickým spektrom – vrátane Breitbart News, Huffington Post, Salon, Townhall a Gawker Media blogy – ktoré tak profitujú z vytvárania zdieľateľných krátkych textov (často s veľkým množstvom reklamy) podsúvajúcich jednoduché stanoviská k politickým a kultúrnym záležitostiam.

Referencie

Zdroj 

Neologizmy
Pejoratíva
Internetová kultúra
Pohár UANA vo vodnom póle 2017

Pohár UANA vo vodnom póle 2017 bol v poradí 6. pohár UANA, panamerický turnaj seniorských národných družstiev vo vodnom póle, ktorý organizuje Americká plavecká únia (UANA). Konal sa v dňoch od 7.11. februára 2017 v meste Couva, v Trinidade a Tobagu, za účasti 4 mužských tímov. Zápasy sa hrali v National Aquatic Centre. Titul získala , ktorá vo finálovom stretnutí zvíťazila nad .

Tento pohár slúžil zároveň ako kvalifikácia panamerických družstiev na Majstrovstvá sveta 2017, ktoré sa konajú v Maďarsku. Kvalifikovai sa na ne 2 najlepšie družstvá. Družstvo Spojených štátov sa na turnaji nepredstavilo, pretože sa na MS 2017 kvalifikovalo zo Svetovej ligy 2016. Na ženský turnaj MS postúpili priamo všetky tri prihlásené družstváBrazília, Kanada a USA, preto sa ženský turnaj pohára UANA neorganizoval.

Účastníci 
Muži

Výsledky

Základná skupina

Play-off

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Americkej plaveckej únie 
 Oficiálna stránka Plaveckej asociácie Trinidadu a Tobaga

Zdroj 
 Pohár UANA 2017 na stránke Americkej plaveckej únie 

Vodné pólo v 2017
Pohár UANA vo vodnom póle
Vodné pólo
Ábel Kráľ

Prof. PhDr. Ábel Kráľ, DrSc. (* 17. august 1932, Nová Baňa) je slovenský jazykovedec, vysokoškolský pedagóg a bývalý politik, po Nežnej revolúcii česko-slovenský poslanec Snemovne národov Federálneho zhromaždenia za HZDS, v 90. rokoch veľvyslanec Slovenskej republiky vo Švajčiarsku.

Životopis 
Vyštudoval odbor slovenský a ruský jazyk na Filozofickej fakulte Univerzity Komenského v Bratislave, kde až do roku 1989 pôsobil v Kabinete fonetiky, od roku 1971 ako riaditeľ. Zaoberal sa slovenskou ortoepiou a je autorom kodifikačnej monografie Pravidlá slovenskej výslovnosti. Viac ako 5 rokov pôsobil ako štipendiát renomovanej Alexander von Humboldt Stiftung a hosťujúci profesor na univerzitách v Kolíne nad Rýnom a Bonne.  

Po roku 1988 bol zamestnaný v Ústave kybernetiky Slovenskej akadémie vied, kde sa ako jediný pracovník s humanitným vzdelaním viedol Oddelenie analýzy a syntézy reči a neskôr bol riaditeľom Laboratorií umelej inteligencie.

Vo voľbách roku 1992 bol zvolený za HZDS do slovenskej časti Snemovne národov, kde pôsobil do zániku Česko-Slovenska v decembri 1992.

V rokoch 19931998 bol slovenským veľvyslancom vo Švajčiarsku. Potom sa vrátil k lingvistike, od roku 1998 bol vedúcim Katedry slovenského jazyka na Filozofickej fakulte Univerzity Komenského v Bratislave. Je členom ortoepickej komisie Jazykovedného ústavu Ľudovíta Štúra SAV. Publikoval množstvo odborných štúdií a monografií.

Pozri aj 
 Pravidlá slovenskej výslovnosti

Externé odkazy 
 Ábel Kráľ v parlamente
 Jazykovedec Ábel Kráľ sa v piatok dožíva 75 rokov (2007)
 30 otázok pre Ábela Kráľa (2011)
 Publikácie 1976–1985
 Publikácie 1986–1995
 Publikácie 1996–2000
 Publikácie 2001–2005
 Publikácie 2005–2010 (str. 242–244)

Zdroj 

Slovenskí jazykovedci
Vyučujúci na Filozofickej fakulte Univerzity Komenského v Bratislave
Absolventi Filozofickej fakulty Univerzity Komenského v Bratislave
Politici ĽS-HZDS
Poslanci Snemovne národov Federálneho zhromaždenia
Veľvyslanci Slovenska vo Švajčiarsku
Veľvyslanci Slovenska v Lichtenštajnsku
Osobnosti z Novej Bane
Nemecké národné futsalové družstvo mužov

Nemecké národné futsalové družstvo mužov je národné družstvo mužov, ktoré reprezentuje Nemecko v medzinárodných futsalových súťažiach a priateľských zápasoch. Funguje pod záštitou Deutscher Fussball-Bund (GFA). Vzniklo v roku 2016 po dlhom plánovaní a príprave. Svoj prvý zápas odohralo v apríli 2016. Vo februári 2017 mu patrilo vo svetovom futsalovom rebríčku 129. miesto.

Vrcholné podujatia 
Na majstrovstvách sveta FIFA sa nemecké družstvo nepredstavilo ani raz, pretože ani raz sa nezúčastnilo kvalifikácie. 

Na majstrovstvá Európy UEFA sa družstvo rovnako neprebojovalo ani raz. Svoju prvú kvalifikáciu absolvovalo až v roku 2017 na ME 2018. V predkvalifikačnej skupine hranej v Lotyšsku najprv prehralo s , následne remizovalo s domácim  a vyhralo nad . Napriek bodovaniu v dvoch zápasoch skončilo na 3. priečke v skupine a do hlavnej fázy kvalifikácie nepostúpilo.

Výsledky 
Kvalifikácia na Majstrovstvá sveta FIFA

Kvalifikácia na Majstrovstvá Európy UEFA

Referencie

Pozri aj 
 Nemecké národné futbalové mužstvo

Externé odkazy 
 Oficiálna stránka Deutscher Fussball-Bund 
 Zápasy družstva na futsalplanet.com 
 Nemecký futsalový portál 
 Nemecké družstvo v kvalifikácii na ME 2018 na oficiálnej stránke UEFA 

Národné futsalové družstvá
Futsal
Národné
Kosovské národné futsalové družstvo mužov

Kosovské národné futsalové družstvo mužov je národné družstvo mužov, ktoré reprezentuje Kosovo v medzinárodných futsalových súťažiach a priateľských zápasoch. Funguje pod záštitou Federata e Futbollit të Kosovës (FKF). Vzniklo v roku 2016, kedy aj odohralo svoj prvý medzinárodný zápas. Vo februári 2017 mu patrilo vo svetovom futsalovom rebríčku 127. miesto.

Vrcholné podujatia 
Na majstrovstvách sveta FIFA sa kosovské družstvo nepredstavilo ani raz, pretože ani raz sa nezúčastnilo kvalifikácie. 

Na majstrovstvá Európy UEFA sa družstvo rovnako neprebojovalo ani raz. Svoju prvú kvalifikáciu absolvovalo až v roku 2017 na ME 2018. V predkvalifikačnej skupine hranej na Cypre dokázalo vyhrať v dvoch zápasoch, nad  a aj nad domácim , po prehre s  však skončilo na 2. priečke v skupine a do hlavnej fázy kvalifikácie nepostúpilo.

Výsledky 
Kvalifikácia na Majstrovstvá sveta FIFA

Kvalifikácia na Majstrovstvá Európy UEFA

Referencie

Pozri aj 
 Kosovské národné futbalové mužstvo

Externé odkazy 
 Oficiálna stránka Deutscher Federata e Futbollit të Kosovës 
 Zápasy družstva na futsalplanet.com 
 Kosovské družstvo v kvalifikácii na ME 2018 na oficiálnej stránke UEFA 

Národné futsalové družstvá
Futsal
Národné
Matej Cifra

Sajfa (vlastným menom Mgr. Matej Cifra; * 10. júl 1979, Bratislava) je slovenský moderátor, youtuber a bývalý učiteľ slovenského a anglického jazyka.

Životopis 
Vyštudoval Filozofickú fakultu Univerzity Komenského v Bratislave, odbor učiteľ v kombinácií angličtinaslovenčina a ako učiteľ pôsobil päť rokov na gymnáziu v Bratislave. V roku 2000 začal Sajfa pracovať pre rádio B1, z ktorého sa neskôr presunul do Fun Rádia, kde pôsobí trvalo a donedávna uvádzal Rannú šou s Adelou Vinczeovou. Dnes ho počuť najmä v poobednom vysielacom čase.

Popri rádiu sa v roku 2004 začal vyskytovať aj na obrazovke. Všimla si ho moderátorka Oľga Záblacká, ktorá mu pomohla so začiatkami v kariére. Prvýkrát sa v úlohe televízneho moderátora objavil v nočnej šou VyVolení. S herečkou Michaelou Majerníkovou moderoval Hviezdy na ľade. V tom istom roku si vyskúšal prácu v relácii Hudobná horúčka. S vlastným programom Webmaster sa uchytil na TV JOJ, kde zaznamenal divácky úspech aj vďaka excentrickým hosťom.

10. septembra 2016 sa oženil s redaktorkou, moderátorkou a modelkou Veronikou Ostrihoňovou, bývajú spolu v rezidencií bytov v Horskom parku v Bratislave.

S Adelou Vinczeovou napísali knihu zo zákulisia rádia Veci, o ktorých viete pomerne málo.

Moderátor podporuje aj charitatívne projekty Úsmev ako dar či projekt Hodina deťom, pre ktorý mlčal tri dni. Vo voľnom čase rád športuje, najradšej behá.

V roku 2015 začal na YouTube vytvárať talkshow s názvom LevelLama (lvlLama), do ktorej si vždy pozve známu osobnosť / skupinu ľudí, a pritom ako sa s nimi rozpráva, hrá s nimi rôzne hry. Jeho talkshow nájdete taktiež na jeho YouTube kanále.

V novembri 2016 vyšiel jeho historicky prvý vlog, a to z New Yorku. Odvtedy sa vlogom pravidelne venuje, a tvorí ich dodnes. V júli 2017 jeho kanál na YouTube prekročil 100-tisíc odberateľov, a počet odberateľov neustále rastie.

Má dve deti.

Referencie

Literatúra

Externé odkazy 
 

Slovenskí rozhlasoví moderátori
Slovenskí televízni moderátori
Slovenskí pedagógovia
Absolventi Filozofickej fakulty Univerzity Komenského v Bratislave
Osobnosti z Bratislavy
Slovenskí youtuberi
Škľabka

Škľabka (zastarano: škebľa) môže byť:
 v biológii všeobecne označenie sladkovodných mäkkýšov z podtriedy listožiabrých a lastúrnikov, napr.:
 z rodu Anodonta, pozri škľabka riečna
 z rodu Pseudanodonta, pozri škľabka ploská
 z rodu Sinanodonta, pozri škľabka ázijská
staršie zoologické označenie lastúrnikov žijúcich v plytčinách oceánov, pozri Mya
staršie zoologické označenie mäkkýšov skrytých v lastúrach v tečúcich vodách, pozri Unio
hovorové označenie lastúr morských lastúrnikov
 alternatívne slovenské rodové meno druhu húb lat. Schizophyllum amplum (syn. Auriculariopsis ampla), pozri klanolupeňovka plstnatá
 slovenské rodové meno druhu húb lat. Auriculariopsis albomellea (syn. Cytidiella melzeri), pozri škľabka vyhŕňavá
množné číslo: škľabky
označuje rad lastúrnikov Schizodonta, pozri pozri korýtka (Schizodonta)
označuje podtriedu lastúrnikov Anodontinae, pozri škľabky (Anodontinae)

Referencie

Pozri aj 
 korýtko
Alison Brieová

Alison Brieová ( * 29.december 1982, Hollywood, Los Angeles, Kalifornia, USA) je americká herečka a producentka, ktorá sa preslávila ako Annie Edisonová v televíznom seriály Community (2005).

Životopis 
Alison sa 29.decembra 1982 v Kalifornií ako Alison Brie Schermerhorn. Jej otec reportér a hudobník a jej mama sa starala o deti ako pestúnka. Vyrastala v židovskej viere a tiež žila v židovských zvykoch. Počas detstva sa jej rodičia rozviedli a Alison ostala v starostlivosti mamy. Predtým ako sa stala herečkou, vystupovala ako klaun, na rôznych narodeninových oslavách a podobne.

Kariéru herečky sa začínala v komunitnom centre v Kalifornií, neskôr absolvovala strednú školu v Pasadene, počas štúdia hrala v židovských divadlách a v The California Institute of the Arts promovala s  bakalárskym titulom, v roku 2005.

Zdroj 

Televízne herečky USA
Filmové herečky USA
Herecké výhonky
Dabingové herečky USA
Osobnosti USA židovského pôvodu
Osobnosti z Los Angeles
Karel Sabina

Karel Sabina (* 29. december 1813, Praha† 9. november 1877, Praha) bol český spisovateľ, novinár, libretista, literárny kritik a politik. Najviac sa preslávil ako autor libreta opery Bedřicha Smetanu Prodaná nevěsta (1870).

Ako kritik a vydavateľ bol veľkým propagátorom diela Karla Hynka Máchu a napísal aj Máchov portrét. V roku 1948 sa pripojil k revolúcii ako jeden z vodcov pražských radikálnych demokratov, ktorí spustili júnové povstanie a bol preto v rokoch 18491857 väznený. Po prepustení sa zapojil do literárneho života (v skupine Májovci). Stal sa však tiež informátorom rakúskej tajnej polície, pod krycím menom Roman (v rokoch 18591865), s úlohou monitorovať české národne hnutie. Táto jeho činnosť vyšla najavo v roku 1872 a bola aj zverejnená v Národných listoch. Potom bol exkomunikovaný ako zradca z českej národnej spoločnosti. Až do svojej smrti žil v utajení, publikoval len nemecky pod pseudonymami a zomrel v biede.

Referencie

Iné projekty

Externé odkazy 
 Portrét v časopise Host

Českí spisovatelia
Českí spisovatelia románov
Spisovatelia romantizmu
Spisovatelia píšuci po česky
Spisovatelia píšuci po nemecky
Českí básnici
Českí filozofi
Českí dramatici
Českí literárni historici
Českí literárni kritici
Českí novinári
Českí publicisti
Českí prekladatelia
Českí slobodomurári
Libretisti
Osobnosti z Prahy
Českí esejisti
Cynthia Nixonová

Cynthia Nixon ( * 9.apríl 1966, New York,New York, USA) je americká herečka známa zo seriálu Sex v meste z roku 1998.

Osobný život 
Narodila sa 9. apríla 1966 v New Yorku herečke Anne Knoll a novinárovi Walterovi Nixonovi. Je absolventkou Hunter College High Scholl v New Yorku.

V rokoch 1988 až 2003 chodila s  fotografom Dannym Mozesom. Majú spolu dve deti, dcéru narodenú v roku 1996 syna narodeného v roku 2002. V roku 2004 Cynthia začala chodiť s aktivistkou Christine Marinoni. Cynthia sa s  Marinoni zasnúbila v apríli 2009. Marinoni porodila ich syna v roku 2011. Vzali sa v New Yorku 27. mája 2012.

Ak ide o jej sexuálnu orientáciu, tak sa vyjadrila, že jej vôbec nepríde divné, že je zamilovaná do ženy. Sama sa však skôr označuje ako bisexuálka. 

V októbri 2006 jej počas bežnej lekárkej prehliadky bola diagnostikovaná rakovina prsníka. Cynthia sa rozhodla túto správu tajiť, aby to neurobilo príliš veľký rozruch. V roku 2008 počas rozhovoru v relácii Good Morning America vyhlásila, že sa jej boj s rakovinou prsníka podaril vyhrať. Od tej doby sa hlási k aktivistom proti rakovine prsníka.

Televízne herečky USA
Filmové herečky USA
Herecké výhonky
Detskí herci
Držitelia ceny Tony
Držitelia ceny Zlatá malina
Držitelia ceny Grammy
Držitelia ceny Emmy
LGBT osobnosti USA
Aktivisti
Osobnosti z New Yorku
Rozprávači audiokníh
Generácia X

Generácia X, či Gen X je demografická kohorta, ktorá nasledovala po Generácii Baby boomers. Tento generačný rad nie je presne ohraničený. Demografovia ju definujú od začiatku až polovice 60. rokov do konca 70. až začiatku 80. rokov 20. storočia. V západných krajinách pri Generácii X ide v porovnaní s tými, ktoré ju ohraničujú: Baby boomermi a Millenials, o slabšiu kohortu, no v prípade bývalého Česko-Slovenska sa začiatkom tohto obdobia vyskytol fenomén, ktorý je dnes známy ako Husákove deti.

Členmi Generácie X boli deti, ktoré vyrastali v období posunu sociálnych hodnôt a niekedy boli aj prezývané ako „deti s kľúčom na krku“. Bolo to z dôvodov redukcie možností dohľadu zo strany dospelých. Príčina bola v zmenách v generačnom spolunažívaní, nárastom rozvodovosti a zvyšovaním podielu zamestnaných matiek, ktoré uprednostnili pracovnú kariéru pred domácou starostlivosťou o deti. V adolescentom veku a v období začínajúcej dospelosti boli vďaka vplyvom títo jedinci označovaní aj ako „MTV Generation“. Charakterizovali ich ako lenivých, cynických a nespokojných jedincov. V strednom veku sú podľa výsledkov výskumov aktívni, šťastní a dosahujú rovnováhu medzi pracovným a súkromným životom. Tejto demografickej kohorte sa pripisujú výrazné tendencie k podnikaniu.

Zdroj 

Sociológia
Etnológia
Thajské národné florbalové družstvo žien

Thajské národné florbalové družstvo žien je národné družstvo žien, ktoré reprezentuje Thajsko v medzinárodných ženských florbalových súťažiach, podujatiach a priateľských zápasoch. Funguje pod záštitou Thajskej florbalovej asociácie (TFA). Prvý medzinárodný zápas absolvovalo v roku 2015, na Hrách Juhovýchodnej Ázie. V júni 2018 mu patrilo vo svetovom rebríčku IFF 19. miesto.

Družstvo sa na majstrovstvách sveta dokázalo kvalifikovať hneď pri svojej prvej účasti v regionálnej kvalifikácii v roku 2017. Na samotnom finálovom turnaji potom obsadilo 13. mieste, ako najlepšie z ázijských tímov. V roku 2015 skončilo zasa strieborné na florbalovom turnaji v rámci Hier Juhovýchodnej Ázie, rovnako tak aj na premiérovom turnaji ázijsko-oceánskeho pohára.

Výsledky 
Majstrovstvá sveta 

Kvalifikácia na MS

Majstrovstvá Ázie a Pacifiku 
 nezúčastnilo sa

Ázijsko-oceánsky pohár 

Florbal na Hrách Juhovýchodnej Ázie

Referencie

Pozri aj 
 Thajské národné florbalové družstvo mužov

Externé odkazy 
 Oficiálna stránka Thajskej florbalovej asociácie /(po thajsky)

Zdroje 
 Thajské družstvo na stránke Medzinárodnej florbalovej federácie 
 Thajské družstvo na stránke buelachfloorball.org 

Národné florbalové družstvá
Florbal
Národné
Natasha Lyonne

Natasha Lyonne, vlastným menom Natasha Bianca Lyonne Braunstein ( * 4. apríl 1979, New York, New York, USA) je americká herečka, ktorá sa viac objavuje vo vedľajších úlohách.

Život a kariéra 
Narodila sa v New Yorku. Jej rodičmi sú Ivette Buchinger a Aaron Braunstein a má o sedem rokov staršieho brata Adama. Otec sa živí ako boxerský usporiadateľ a matka je licenčnou konzultantkou. Natasha a jej rodičia žili krátko v Izraeli, kde sa aj jej rodičia rozviedli. Zatiaľ čo otec zostal v Izraeli, Natasha, matka a brat sa vrátili späť do New Yorku.

Zdroj 

Filmové herečky USA
Televízne herečky USA
Detskí herci
Osobnosti USA židovského pôvodu
LGBT osobnosti USA
Osobnosti z New Yorku
Basketbalová extraliga žien 2016/17

Basketbalová extraliga žien v sezóne 2016/17 bol 25. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). Do extraligy sa v tejto sezóne prihlásilo 9 družstiev. V januári 2017 však družstvo Cassovia Košice súťaž opustilo, jeho výsledky sa anulovali a v lige tak ostalo iba 8 družstiev. Prvenstvo v súťaži obhajilo družstvo Good Angels Košice.

Systém súťaže 
Systém súťaže sa oproti predchádzajúcej sezóne opäť pozmenil. Po odohraní základnej časti, ktorá sa hrala dvojkolovo, nasledovala nadstavbová časť v skupinách o 1.4. a o 5.8. miesto (pôvodne o 1.5. a o 6.9. miesto). Družstvám sa v nadstavbovej časti započítavali výsledky odohraté v základnej časti. Všetky družstvá z nadstavbovej skupiny postúpili do štvrťfinále play-off, ktoré sa hralo na 2 víťazné zápasy, rovnako ako zápasy o konečné umiestnenie. Semifinálové zápasy, finále a zápasy o 3. miesto sa odohrali na 3 víťazné zápasy. Pôvodne mal posledný tím (deviaty) odohrať baráž s víťazom 1. ligy, po odstúpení Cassovie zo súťaže nikto nevypadol.

Účastníci 

 Poznámka: Družstvo BK SOUŽ Cassovia Košice sa v januári 2017 zo súťaže kvôli finančným prblémom odhlásilo, pričom jeho výsledky boli anulované.

Výsledky

Základná časť

Nadstavbová časť

Skupina o 1.4. miesto

Skupina o 5.8. miesto

Play-off

Štvrťfinále

Play-off o 5.8. miesto

Play-off o 7. miesto

Play-off o 5. miesto

Semifinále

Play-off o 3. miesto

Finále 

Poznámka: Boldom sú označené zápasy vyššie nasadeného družstva hrané doma.

Konečné umiestnenie

Referencie

Pozri aj 
 Slovenská basketbalová liga 2016/17

Externé odkazy 
 Oficiálna stránka extraligy žien
 Oficiálna stránka Slovenskej basketbalovej asociácie

Zdroje 
 Extraliga žien 2016/17 na stránke Slovenskej basketbalovej asociácie
 Extraliga žien 2016/17 na stránke msbasket.sk
 Extraliga žien na stránke basket.sk
 Extraliga žien na stránke eurobasket.com 

Basketbal v 2016
Basketbal v 2017
Basketbalová extraliga žien
Bohuslav Kokotek

Mgr. Bohuslav Kokotek (; * 16. jún 1949, Třinec, Česko-Slovensko, dnes Česko – † 24. júl 2016) bol český evanjelický duchovný poľskej národnosti, publicista.

Po štúdiu teológie ho dňa 16. septembra 1973 vysvätili za duchovného Sliezskej cirkvi evanjelickej. Pôsobil okrem iného v zboroch v mestách Návsí, Třanovice a Český Těšín. Bol seniorom Dolného seniorátu SCEAV.

V roku 1991 bol spoluzakladateľom Evanjelickej spoločnosti v Českej republike, ktorej aj predsedal.

Od roku 2014 bol členom rady mesta Třinec, v ktorom takisto vykonával funkciu predsedu výboru pre národnostné menšiny.

Od roku 1987 bol redaktorom cirkevného časopisu Přítel lidu – Przyjaciel Ludu. Písal fejtóny do mesačníku Zwrot. Pracoval v poľskom vysielaní Rádia Ostrava, kde od roku 1993 až do svojej smrti moderoval reláciu Głos Chrześcijan (Hlas kresťanov). Takisto moderoval kresťanskú reláciu pre televíziu v Českom Těšíne; spolupracoval s rozhlasom TWR v Brne a s TV Noe.

V roku 2016 mu poľský prezident, Andrzej Duda udelil cenu Złoty Krzyż Zasługi.

Externé odkazy 
 Ks. Bogusław Kokotek (zaolzieteraz.kc-cieszyn.pl, )
 Zmarł ks. sen. Bogusław Kokotek (nekrológ na webe jednom z miestnych kostolov) (sceav.cz, , )
 Kolasa, Adam: I kněz je docela normální člověk (denník.cz, 31. januára 2011, )
 Zemřel farář Bohuslav Kokotek (ihorizont.cz, 25. júla 2016, )

Sliezske osobnosti
Českí publicisti
Českí politici
Českí novinári
Českí evanjelickí kňazi
Českí televízni moderátori
Českí rozhlasoví moderátori
České osobnosti poľského pôvodu
Osobnosti z Třinca
Jožinko: Dieťa svojich rodičov

Jožinko: Dieťa svojich rodičov bol komiks vychádzajúci v slovenskom časopise Roháč v rokoch 1965 – 1987 ktorý písal a kreslil Jozef Babušek (pseudonymom: Jozef Schek). Komiks bol čitateľsky úspešný, ale autor ho podľa vlastného vyjadrenia nemal rád.  Kvôli tomu ho aj potom začal tajne volať "idiot"  .

V roku 1974 bol Jožinko po celý rok na zadnej strane časopisu V roku 1975 nevychádzal vôbec až do silvestrovského čísla toho roku. 

V roku 2009 vyšlo plné vydanie všetkých komiksov Jožinka.

Knihy 
 Schek Jozef: Jožinko - Dieťa svojich rodičov, Fo Art Bratislava, 2009, ISBN 978-80-88973-53-9.

Filmografia 
 Ako sa Jožinko prestal báť, 1982, réžia, námet, scenár: Vladimír Pikalík 
 Jožinko v pohybe, 2011, réžia: Ivo Hejcman

Referencie

Externé odkazy 
 Jozef Schek: Jožinko
 Jožinko má už aj kalendár
 Jožinko sa už nemusí báť ďalšej smrti

Komiksy
Slovenské komiksy
Jozef Schek
Súkromná škola umeleckého priemyslu (Kremnica)

Súkromná škola umeleckého priemyslu je stredná odborná škola v Kremnici. Jej predchádzajúce názvy boli: do roku 1990 bol Stredná umelecko-priemyselná škola, v rokoch 19902011 Škola úžitkového výtvarníctva, od 2011 do 31. augusta 2019 Súkromná škola úžitkového výtvarníctva. V súčasnosti ponúka nasledovné študijné odbory: výtvarné spracovanie kovov a drahých kameňov (so zameraniami: umelecké kováčstvo a zámočníctvo, plošné a plastické rytie kovov, zlatníctvo a strieborníctvo, umelecké odlievanie kovov), design, štukatérstvo, tvorba hračiek a dekoratívnych predmetov. Štúdium je denné štvorročné a končí maturitnou skúškou (skúškou zo slovenského jazyka, cudzieho jazyka, teoretických odborných predmetov a praktických odborných predmetov – praktická maturitná práca). Podmienkou prijatia na štúdium je úspešné vykonanie talentových skúšok a dobrý prospech. Talentové skúšky sú anonymné. Výsledky žiakov hodnotí prijímacia komisia. Škola už niekoľko rokov funguje ako súkromná (minimálne od roku 2012). Novým zriaďovateľom školy je Swedish Education Group – SE group, s. r. o. Škola má vlastnú jedáleň v budove školy a dve budovy školského internátu.

História 
Škola bola založená v roku 1966. Je druhou najstaršou školou tohto typu (ŠUP) na Slovensku. Vznikla na podnet Štátnej mincovne, n. p. Kremnica ako škola so zameraním na výchovu a vzdelávanie umeleckých rytcov, kováčov a zlatníkov. Prvým riaditeľom bol Ľudovít Leitner, potom Karol Zábrady, v rokoch 1971 – 1989 Valéria Salayová. 

Pedagógovia: Andrej Peter, Ján Allerám, Terézia Kružlicová, Karol Barón, Bohumil Bača, Milan Ormandík, Cyril Koreň, Milan Greguš, Ondrej Lipták, Pavol Károly, Peter Mišík, Vojtech Baláž, Ondrej Ďurian. 

Študijné odbory vznikali postupne v nasledovných rokoch:
 1966 – umelecké kováčstvo a zámočníctvo,
 1966 – plošné a plastické rytie kovov,

 1967 – zlatníctvo a strieborníctvo,
 1968 – umelecké odlievanie kovov,

 1969 – tvarovanie priemyselných výrobkov, 
 1980 – štukatérstvo,
 1989 – tvorba hračiek a dekoratívnych predmetov.
Mnohí absolventi školy našli uplatnenie v kremnickej mincovni avšak niektorí pokračovali v štúdiu na vysokých školách a niektorí dosiahli významné úspechy aj na európskej úrovni.

Významní absolventi

Referencie

Zdroj 
 Oficiálna stránka školy
 Staršia verzia oficiálnej stránky školy

Kremnica
Súkromná škola umeleckého priemyslu (Kremnica)
Súkromné stredné školy na Slovensku
Stredné odborné školy na Slovensku
Školy v okrese Žiar nad Hronom
Organizácie založené v 1966
Školy umeleckého priemyslu na Slovensku
Majstrovstvá Západnej Ázie v basketbale mužov 2017

Majstrovstvá Západnej Ázie v basketbale mužov 2017 bol v poradí 15. turnaj majstrovstiev Západnej Ázie v basketbale mužov, ktoré organizuje Západoázijská basketbalová asociácia (WABA). Konal sa v Ammáne, v Jordánsku v dňoch od 29. januára2. februára 2017, za účasti 6 tímov. Jordánsko bolo organizátorom západoázijského šampionátu ôsmykrát; predtým hostilo toto podujatie v rokoch 2001, 2002, 2008, 2012, 2014, 2015 a 2016, zakaždým v Ammáne. Zápasy sa odohrali v aréne Fuhais club Hall. Turnaj pozostával iba z jednej šesťčlennej skupiny, v ktorej sa stretol každý s každým. Svoj piaty titul získal , ktorý zvíťazil vo všetkých stretnutiach.

Tieto majstrovstvá slúžili zároveň ako kvalifikácia západoázijských družstiev na Majstrovstvá Ázie 2017, ktoré organizuje Libanon. Kvalifikovali sa na ne štyri najlepšie družstvá.

Účastníci 

Pozn: Číslo v zátvorke udáva umiestnenie vo svetovom rebríčku FIBA k augustu 2016.

Výsledky

Konečné poradie

Referencie

Externé odkazy 
 Oficiálna stránka Jordánskej basketbalovej federácie /(po arabsky)
 Arabský basketbalový portál (po arabsky)/

Zdroje 
 Majstrovstvá Západnej Ázie 2017 na stránke Medzinárodnej basketbalovej federácie 
 Majstrovstvá Západnej Ázie 2017 na stránke asia-basket.com 
 Majstrovstvá Západnej Ázie 2017 na stránke goalzz.com 

Basketbal v 2017
Majstrovstvá Západnej Ázie v basketbale
Basketbal
Ryan Gosling

Ryan Thomas Gosling (* 12. november 1980, London, Ontário, Kanada) je kanadský herec, ktorý tiež patrí k najmladším hercom nominovaných na Oscara. Svoju kariéru začal v roku 1995, známy je z filmov ako Zápisník jednej lásky (2004), Hranice života (2005), Deň zrady (2011), Lovci gangstrov (2013) či "La La Land" (2016). V súčasnosti žije s herečkou Evou Mendesovou, s ktorou má tiež dve deti.

Filmografia

Iné projekty

Zdroj 
 
 Zdroj slovenských názvov filmov je Česko-slovenská filmová databáza.

Kanadskí filmoví herci
Kanadskí televízni herci
Detskí herci
Držitelia ceny Zlatý glóbus za najlepší mužský herecký výkon (komédia/muzikál)
Kanadskí rockoví speváci
Kanadskí folkoví speváci
Kanadskí rockoví gitaristi
Kanadskí folkoví gitaristi
Kanadskí rockoví basgitaristi
Kanadskí folkoví basgitaristi
Kanadskí violončelisti
Kanadské osobnosti francúzskeho pôvodu
Osobnosti z Londonu (Ontário)
1890 (seriál)

1890 je slovenský historický seriál s kriminálnou zápletkou televízie JOJ, ktorý sa vysielal od 5. marca do 28. mája 2017. Tvorcovia sa pri jeho príprave nechali inšpirovať podmanivou prírodou a unikátnou atmosférou slovenského Gemera, predovšetkým kaštieľom Betliar a jeho blízkym okolím. Dej príbehu je situovaný do konca 19. storočia, napriek tomu nejde o vernú dobovú rekonštrukciu a tvorcovia sa napriek konzultáciám s odborníkmi nesnažili o absolútnu historickú presnosť vo všetkých zložkách, ale vytvorili vlastný svet. Niektoré dobové detaily boli prispôsobené v prospech motívov zaujímavých pre súčasného diváka.

Obsadenie 

 Ján Koleník ako detektív János Marton
 Stanislav Majer ako strážmajster Vilém Černý
 Anikó Vargová ako grófka Žofia Wisniewska
 Milan Ondrík ako žandár Ondrík
 Martin Nahálka ako žandár Nahálka
 Łukasz Kos ako gróf Henryk Wisniewski
 Milan Bahúl ako gróf Henryk Wisniewski (dabing)
 Danica Matušová ako Júlia Wisniewska
 Filip Kaňkovský ako Hubert Lom
 Vica Kerekes ako štrážmajstrova žena Mária Černá
 Attila Mokos ako miestny farár
 Rebeka Poláková ako Margaréta
 Maximilián Bolf ako syn Strážmajstra Černého
 Andrea Karnasová ako guvernantka
 Nataša Burger ako bylinkárka

Produkcia 

V októbri 2015 oznámila JOJ, že vyvíja výpravný dobový seriál s pracovným názvom 1890 v hlavnej úlohe s Jánom Koleníkom. Seriál má 13 častí. Seriál sa nakrúcal od septembra do decembra 2016 v kaštieli Betliar, ktorý bol v tom čase uzatvorený pre reinštaláciu expozícií a inštaláciu kúrenia. Režisérom seriálu je Peter Begányi, ktorý pracoval aj na seriáloch Naši a Superhrdinovia. V seriáli si zahrali aj Stanislav Majer, Milan Ondrík, Lukasz Kos, Anikó Vargová, Filip Kaňkovský, Vladimír Jedľovský, Vica Kerekes, Pavel Višnovský, Attila Mokos a Danica Matušová. Podľa slov generálneho riaditeľa Marcela Gregu je 1890 jeden z najväčších projektov televízie vôbec a seriál označil za najvýpravnejšiu dobovú sériu v histórii Slovenska. Veľký dôraz bol kladený na verné dobové vizuálne spracovanie, mnohé autentické dobové kostýmy sa pre detektívku nechali dokonca priamo šiť a rekvizity sa začali zbierať už rok pred výrobou. Rozpočet seriálu sa vyšplhal na 2 milióny eur, v priemere 154 tisíc na jednu epizódu. O seriál prejavili záujem aj niektorí významní filmoví distribútori v Európe.

Série a časti

1. séria (2017)

Referencie

Externé odkazy 

  na TV JOJ
 

Slovenské televízne seriály
Slovenské kriminálne televízne seriály
Televízne seriály TV JOJ
Televízne seriály z roku 2017
1890 (rozlišovacia stránka)

1890 môže byť:

 číslo
 rok 1890 po Kr., pozri 1890
 slovenský televzny seriál, pozri 1890 (seriál)
Obchodná akadémia

Obchodná akadémia môže byť:

Obchodná akadémia (Bratislava, Račianska 107)
Obchodná akadémia (Dolný Kubín, Radlinského 1725/55)
Obchodná akadémia (Martin, Bernolákova 2)
Obchodná akadémia (Pezinok, Myslenická 1)
Obchodná akadémia (Poprad, Murgašova 94)
Obchodná akadémia (Rožňava, Akademika Hronca 8)
Obchodná akadémia (Ružomberok, Scota Viatora 6)
Obchodná akadémia (Sabinov, Kukučínova 1)
Obchodná akadémia (Topoľčany, Inovecká 2041)
Obchodná akadémia (Trnava, Kukučínova 2)
Obchodná akadémia (Žilina, Veľká okružná 32)
Súkromná obchodná akadémia DSA Žiar nad Hronom
David Popper

David Popper (* 18. jún 1843, Praha† 7. august 1913, Baden pri Viedni) bol český violončelista a hudobný skladateľ.

Život 
David Popper sa narodil v Prahe, do rodiny Ester Kischovej a Angelusa Poppera, pražského vrchného židovského kantora Cikánovy synagógy. Študoval hru na violončelo na Pražskom konzervatóriu, kde bol žiakom Julia Goltermanna. Zaujal už počas štúdií svojou mimoriadnou technikou. Zdokonaľoval sa štúdiom metód husľovej hry. Čoskoro sa stal vyhľadávaným sólistom. V roku 1872 sa oženil s vynikajúcou klaviristkou Sofiou Menterovou a spoločne žali úspechy na koncertných cestách. Manželstvo však vydržalo len do roku 1886.

Popri sólovej dráhe bol Popper v rokoch 18681873 koncertnom majstrom a sólistom Dvornej opery vo Viedni a od roku 1886 pôsobil ako profesor na Hudobnej akadémii v Budapešti. Za svoje majstrovstvo bol vyznamenaný Radom Františka Jozefa.

Zomrel 7. augusta 1913 vo Viedni. Spopolnený však bol v Drážďanoch.

Jeho mladší brat Wilhelm (18461915) hral tiež na violončelo. Pôsobil v orchestroch vo Viedni a v Londýne a ako pedagóg v New Yorku.

Dielo 
David Popper komponoval prevažne pre svoj nástroj. Okrem iného zložil 4 koncerty pre violončelo a orchester, 3 suity a rad drobnejších prednesových skladieb. Zvlášť pozoruhodné je Requiem pre 3 violončelá a orchester.

Zanechal tiež zbierku 40 violončelových etúd vysokej obťažnosti: Hohe Schule des Violoncellspiels.

Referencie

Iné projekty

Literatúra 
 Československý hudební slovník osob a institucí II. (M–Ž), 1965, Státní hudební vydavatelství, Praha, s. 345
 Ch. Harten: Popper David. In: Österreichisches Biographisches Lexikon 1815–1950 (ÖBL). Band 8, Verlag der Österreichischen Akademie der Wissenschaften, Wien 1983, ISBN 3-7001-0187-2, s. 204.

Externé odkazy 
 Zoznam diela
 Životopis Davida Poppera
 Český rozhlas: Průkopník nové epochy violoncellové hry a skladatel David Popper

Českí hudobní skladatelia
Hudobní skladatelia židovského pôvodu
Českí violončelisti
České osobnosti židovského pôvodu
Osobnosti z Prahy
Orlí hnízdo

Orlí hnízdo je prírodná pamiatka ev. č. 5929 neďaleko obce Štítary v okrese Znojmo v nadmorskej výške 350 - 440 metrov. Oblasť spravuje AOPK ČR.

Ochrana 
Predmetom ochrany sú nízke xerofilné kroviny - porasty so skalníkmi, hercynské dubohrabiny, sutinové lesy, štrbinová vegetácia silikátových skál a drolin, pohyblivé sutiny silikátových hornín a skalná vegetácia s kostravou tvrdou (Festuca pallens). Z hmyzu je predmetom ochrany kriticky ohrozený jasoň chochlačkový (Parnassius mnemosyne), ohrozený roháč veľký (Lucanus cervus) a fuzáč veľký (Cerambyx cerdo).

Referencie

Pozri aj 
 Zoznam chránených území v okrese Znojmo

Externé odkazy 
 Nariadenie Juhomoravského kraja o zriadení prírodnej pamiatky
 Na stránke Vranovsko.cz

Chránené územia v okrese Znojmo
Jevišovická pahorkatina
Skalné útvary v Česku
Štítary
Povodie Dyje